La clavaria de Sant Roc 2023 trau el Mundial a la plaça per a animar a La Roja
2025-07-24

Els amants del futbol i de la Roja tenen per davant una de les grans cites de tots els esdeveniments esportius que se celebren a nivell mundial: la Copa Mundial de Futbol masculí organitzat per la FIFA que, en 2022, se celebra a Qatar, del 20 de novembre al 18 de desembre. Per a seguir a la selecció en el seu pas pel Mundial, la clavaria de Sant Roc 2023, en col·laboració amb l’Ajuntament de Burjassot, ha organitzat una vesprada festiva per a diumenge que ve 27 de novembre, moment en què, a partir de les 20 h, la selecció espanyola s’enfrontarà, en el seu segon partit del campionat, a la selecció alemanya.

Els ciutadans i ciutadanes que acudisquen a la cita organitzada pels clavaris podran seguir la trobada a través d’una pantalla gran, instal·lada en la Plaça d’Emili Castelar (Ajuntament). Però a més, abans, podran anar calfant motors amb un especial “Quinto i Tapa” i música, organitzat així mateix per la clavària de Sant Roc, que començarà a les 17.30 h. Apunta també la clavaria que les primeres cent persones a arribar disposaran de la segona beguda gratuïta i que, en cas de pluja, l’esdeveniment es traslladarà a la Casa de Cultura.